Kitson Kapiriel

Kitson Kapiriel (født 10. desember 1993) er en mikronesisk friidrettsutøver som konkurrerer i sprintløp. Han representerte Mikronesia under Sommer-OL 2016, der han ble slått ut i innledningsheatet. Hans fremste internasjonale meritt er sølv på 100 og 200 meter i mikronesiamesterskapet i friidrett 2016. 

 Idrettskarriere 
2014
Kapiriel representerte Pohnpei i Mikronesialekene 2014 i Palikir på Pohnpei, der han vant 100 meter med tiden 11,20, foran Shaquille Teltull og Scott Fiti. Pohnpei vant her også her 4 x 100 meter stafett. 

2015
Han deltok i Stillehavslekene 2015. På 100 meter ble han slått ut i innledningsheatet, der han løp på 12,10.Pacific Games 2015 - Athletics 100m Male - Preliminaries, besøkt 16. august 2016. På 4 x 100 meter kom Mikronesia sist i mål av de 8 landene som deltok, med tiden 44,22 sekunder. 

2016
I Mikronesiamesterskapet i friidrett 2016 i Kolonia på Pohnpei fikk han sølv på både 100 og 200 meter. Rodman Teltull fra Palau vant begge disse distansene.Oceania Athletics - Micronesian Championships - 2/06/2016 to 4/06/2016, besøkt 16. august 2016. 

Kapiriel var blant de utøverne som var invitert til å delta på 100 meter i sommer-OL 2016 uten å ha greid kvalifiseringskravet. Han deltok derfor i den innledende runden. Der løp han på 11,42, og gikk ikke videre til hovedrunden.

 Referanser 

 Eksterne lenker 

  Profil hos Rio 2016

Kategori:Mikronesiske sprintere
Kategori:Deltakere for Mikronesia under Sommer-OL 2016
Kategori:Friidrettsutøvere under Sommer-OL 2016
Kategori:Fødsler i 1993